
Врз основа на Законот за управување со отпадот (“Службен весник на Република Северна Македонија“ бр.216/21 и 3/25), Закон за управување со електрична и електронска опрема и отпадна електрична и електронска опрема („Службен весник на Република Северна Македонија“ бр.176/21 и 73/24), Закон за управување со батерии и акумулатори и отпадни батерии и акумулатори („Службен весник на Република Северна Македонија“ бр.176/21 и 3/25), член 13 од Закон за изменување и полонување на Законот за користење и располагање со стварите во државна сопственост и со ствари во општинска сопственост (Службен Весник на Република Северна Македониај бр.193/2025 од 19.09.2025 година, а во согласност со член 2 точка 10 од Законот за користење и располагање со стварите во државна сопственост и со стварите во општинска сопственост („Службен весник на Република Македонија“ бр.78/15, 106/15, 153/15, 190/16, 21/18 и „Службен весник на Република Северна Македонија“ бр.101/19, 275/19, 122/21 и 193/25), врз основа на Одлука за констатиран вишок, кусок и расход на средства во Државното првобранителство на Република Северна Македонија за 2025 година број 02-1100/4, Државното правобранителство на Република Северна Македонија објавува:
ЈАВЕН ПОВИК
за избор на правно лице кое врши дејност или поседува дозвола за собирање
и/или транспортирање, преработка, рециклирање и уништување на електронски отпад

1.Предмет на огласот е собирање и транспортирање на електронски отпаден материјал кој се наоѓа во Државното правобранителство на Република Северна Македонија, согласно Листата на отпаден материјал (табела), која може да се преземе заедно со Пријавата од веб-страницата на Државното правобранителство на Република Северна Македонија  https://dprsm.gov.mk 
2.Право на учество имаат сите правни лица што ќе достават понуди најдоцна до денот и часот на јавното отворање и кои поседуваат:
- Способност за вршење на професионална дејност: - документ за регистрирана дејност;
 -   Тековна состојба (не постара од 6 месеци);
   - Важечка дозвола за собирање и/или транспортирање, преработка, рециклирање и уништување на отпад издадена од надлежен орган и доказ за техничка и професионална способност,
  -    Изјава дека располага со соодветни транспортни средства за извршување на предметот на јавниот повик без разлика
  -   Изјава за непречено извршување на услугата ќе има на располагање во секое време доволен број на лица за извршување на услугата предмет на јавниот повик, согласно Законот за управување со отпадот ("Службен весник на Република Северна Македонија" бр.216/2021), Законот за управување со електрична и електронска опрема и отпадна електрична и електронска опрема ( "Службен весник на Република Северна Македонија бр.176/2021) и Законот за управување со батерии и акумулатори и отпадни батерии и акумулатори ( "Службен весник на Република Северна Македонија" бр.176/2021).
3.Горнаведените документи се приложуваат во оригинал или во копија заверена од правното лице со потпис на одговорното лице и со назнака "Верно на оригиналот".

4.Критериум за избор на правно лице е преземање на движните ствари предмет, односно елетрооснки инвентар на јавниот повик во рок од 10 работни дена без надомест. Доколку повеќе правни лица понудат преземање на движните ствари предмет на јавниот повик, без надомест за ист рок, во тој случај ќе се избере правното лице кое прво поднело пријава за учество во Архивата на Државното правобранителство на Република Северна Македонија, односно прв пријавен, прв услужен. Доколку е пристигната само една пријава за учество од едно право лице, ќе изврши избор на тоа правно лице, доколку ги исполнува законските услови и ги поседува потребните дозволи.

         5.Заинтересираните понудувачи со понудата приложуват оригиналниот примерок на пријавата со документите кон неа во затворено плико со назнака “НЕ ОТВАРАЈ” за јавен повик за избор на правно лице кое врши дејност или поседува дозвола за собирање и/или транспортирање, преработка, рециклирање и уништување на отпад и истата да ја достават во архивата на Државното правобранителство на Република Северна Македонија, или по пошта на адреса Бул.Гоце Делчев бр.18 Скопје, зграда на Јавно радиодифузно претпријатие Национална Радиотелевизија - Скопје, б-ти кат.

        6.Краен рок на доставување на понудите е 10 дена од денот на објавување на Јавен повик во дневниот печат.

	7.Јавното отворање на пристигнатите понуди ќе се одржи на 23.07.2026 година во 10,00 часот во работните простории на Државното правобранителство на Република Северна Македонија, на Бул.Гоце Делчев бр.18 во Скопје, зграда на Јавно радиодифузно претпријатие "Национална Радиотелевизија"- Скопје 6-ти кат. Пријавата која е поднесена по истекот на крајниот рок, се отфрла како задоцнета. 

8.Сите учесници на отворањето на понудите се должни со себе да имаат лична исправа, односно полномошно, ако лицето застапува фирма или учествува за друго лице.

9. Преземањето на движните ствари – електронски отпад, предмет на овој јавен повик, ќе се изврши без надомест и ќе биде реализирано во рок од 5 (пет) работни дена, од 24.07.2026 година до 30.07.2026 година Државното правобранителство на Република Северна Македонија за подрачје Скопје.
          За дополнителни и детални информации заинтересираните понудувачи можат да се обратат во Државното правобранителство на Република Северна Македонија на:
 тел. 02/3230 214, 3230 217 лок.114, и моб. 072 237 001 
1. електронска адреса: diellzacemena@dprsm.gov.mk 
 2.   електронска адреса: s.musliji@dprsm.gov.mk 

